2. Hy plaas die mens in 'n tuin (Gen. 2:8) en gee opdrag dat hul nie die vrug van die boom van kennis oor goed en kwaad mag eet nie, welke boom in die middel van die tuin geplant is langs die boom van lewe (Gen. 2:16–17).
3. Hierdie mense word verlei deur 'n slang (wat natuurlik vooraf geskep is deur 'n gevalle korrupte engel), en die mens die verbode vrug laat eet van die verbode boom (Gen.3:1–7).
Maw Adam was gelaat met 'n keuse, en hy kies "dood". (LW dit is wat christene glo en nie wat ek sê nie). Volgens die bybel dus maak een man, Adam, 'n keuse vir ongeveer 105 duisend miljoen mense en nog baie om te kom!
MAAR Jesus verskyn op die toneel en bring goeie nuus! Die nuus is dat as jy hom bely as god en koning en in jou hart daarin glo, dan sal jy Nie sterf nie, maar die ewige lewe beërwe! Dit word jou beloof in Gen. 2:17 en Rom.10:9. Verwerp jy hierdie aanbod dan sterf jy! Dit volgens christene is "vrye keuse" – jy kies ja vir "lewe" en nee vir "dood" en as geen keuse jou gebied word nie (dis nou die wat nie van Jesus weet nie) dan word "dood" vir jou gekies.
“Jesus het nie vir Lasarus uit die dood opgewek nie en hy het ook nie duisende mense met vyf brode en twee vissies gevoed nie. Daar het tien teen een nooit ’n Lasarus geleef nie en daar was definitief nooit vyftien na twintig duisend mense wat teen ’n rantjie gesit het en na Jesus se preke geluister het nie … Wetenskaplikes het die resultate van hulle ondersoek begin verdiskonteer in hulle lewens- en wêreldbeskouing … en so het ons by ’n punt gekom waar ons die kanoniek aanvaarde geestelike bundel (die Bybel) uit die eerste eeu ontmasker het vir wat dit werklik is, naamlik ’n antieke bundel mitologiese verhale wat vertel hoe ’n bepaalde groep mense op ’n bepaalde stadium in die geskiedenis oor die goddelike en oor die wêreld gedink het.”
Dr Flip Schutte is 'n dubbele doktor in teologie en voormalige predikant in die Hervormde Kerk. Dit was juis sy navorsing wat hom tot ander insigte gebring het.